李家傑

李家傑係香港企業家，恆基兆業同中華煤氣聯席主席，恆基兆業創辦人兼主席李兆基嘅大仔。

屋企 
 阿爸李兆基
 家姐李佩雯，姐夫李寧
 細佬李家誠，弟婦徐子淇

婚姻 
由於虔誠信佛，李家傑到家下都冇結婚，但係就喺美國搵咗代母生咗三胞胎。呢件事幹轟動全香港，並因為人倫問題而引發廣泛討論，重有人提出佢嘅行為可能違反咗香港《人類生殖科技條例》。

三個仔喺2010年7月出世，取名智信、智仁、智勇。

個人興趣 
李家傑鍾意中國文化，特別係中國藝術、哲學同佛偈，細個讀四書五經，係個好虔誠嘅佛教徒，亦捐過錢喺中國大陸修葺寺廟，喺屋企放咗佛像唻供奉。1999年組成「香港茶會」，研究茶道。

政治立場同選舉經歷 
喺2021年9月，佢成為香港特别行政區選舉委員會委員(港區全國政協委員)。

佢亦曾經有份簽署一份全國工商聯嘅聲明，內容支持北京政府未經諮詢或香港人同意，強行訂立嘅《港版國安法》。

個人榮譽 
 香港大學名譽大學院士
 金紫荊星章

攷

恒基兆業地產有限公司 執行董事 李家傑太平紳士
 珍惜生命協會
 珍惜生命協會 始創人 李家傑先生簡歷

祖籍順德
家傑
香港佛教徒
香港大學舊生
香港有錢人
香港生意人
恆基兆業
全國政協香港委員
類:香港大學名譽大學院士